Els xiquets de Burjassot continuen coneixent la figura de Blasco Ibáñez en les activitats d’Animació Lectora
2025-07-24

La commemoració del 150 aniversari del naixement de Blasco Ibáñez, en aquest 2017, ha portat a l’equip de Biblioteques Municipals de Burjassot a dedicar les activitats del mes de febrer a aquest genial autor valencià. Activitats gratuïtes d’animació lectora que van a tenir una nova sessió el dimarts 14 de febrer a partir de les 18 hores en la Biblioteca Infantil.

En aquesta ocasió, els menuts participants coneixeran el conte de “Sancha y el pastor”, inclòs en el capítol primer de la novel·la Cañas y Barro. I ho van a fer gaudint de la lectura en veu alta del mateix a partir de diferents fitxes amb números que prepararà la tècnic que desenvoluparà l’activitat. Una vegada triades les fitxes, en les quals hi haurà passatges del conte, entre tots llegiran i obriran un debat sobre el que han pogut aprendre del mateix.

Després de la lectura en veu alta arribarà la part artística en la qual podran, a partir d’unes plantilles preparades des de la Biblioteca, muntar una barraca. Per als més menuts, hi haurà dibuixos relacionats amb la lectura que podran acolorir.